

|  |
| --- |
| grb-pgz **PRIMORSKO-GORANSKA ŽUPANIJA** |
|  |
| **ZAPISNIK SA SASTANKA** |
|  |

|  |  |  |
| --- | --- | --- |
| **Sazivač** | **Ime i prezime** | **Potpis** |
| Predsjednica Školskog odbora  Ivana Marin-Garac, prof. |  |

|  |  |
| --- | --- |
| **Naziv sastanka:** | **2. sjednica Školskog odbora** |

|  |  |  |  |  |
| --- | --- | --- | --- | --- |
| **1.** | **Mjesto:** | Prirodoslovna i grafička škola Rijeka | **Početak:** | 16.15 |
| **Dan i datum:** | ponedjeljak, 26. travnja 2021. | **Završetak:** | 16.50 |

|  |  |  |
| --- | --- | --- |
| **2.** | **Prisutni:** | Ivana Marin-Garac, predstavnica Nastavničkog vijeća, predsjednica Školskog odbora  Tanja Šego Miketa, predstavnica radnika, zamjenica predsjednice  Goran Gotlibović predstavnik Nastavničkog vijeća  Anja Del Vechio, predstavnica Vijeća roditelja  Đuro Dragosavac, predstavnik osnivača  Ivo Matić, predstavnik osnivača  Petar Petrinić, predstavnik osnivača  Ravnatelj Radenko Bradić (putem telefonske veze)  Štefanić Hlača Iva, tajnica (zapisničarka) |

|  |  |  |
| --- | --- | --- |
| **3.** | **Odsutni:** | / |
| **4.** | **Dnevni red:** | 1/ Izvješće predsjedavatelja sjednice o imenovanim članovima Školskog odbora od strane osnivača  2/ Verificiranje mandata imenovanih članova Školskog odbora od strane osnivača  3/ Usvajanje zapisnika s konstituirajuće sjednice  4/ Raspisivanje natječaja za imenovanje ravnatelja/ice Škole |
| **Tijek izlaganja i rezultati sastanka** | | |

|  |  |  |  |  |  |
| --- | --- | --- | --- | --- | --- |
| **Ad 1. i 2.** | | | | | |
| Poziv za 2. sjednicu s predloženim dnevnim redom, prijedlogom teksta natječaja za imenovanje ravnatelja/ice, zapisnikom s konstituirajuće sjednice Školskog odbora i obrazloženjem poslan je članovima dana 21. 4. 2021., a ispravljen poziv u dijelu koji se odnosi na potpisnika poziva poslan je 23. 4. 2021.  Sjednica Školskog odbora započela je u 16.15 sati.  Predsjednica Školskog odbora Ivana Marin-Garac, prof. utvrđuje da su nazočni svi članovi Školskog odbora i započinje sjednicu.  Obavještava članove Školskog odbora da ravnatelj nije u mogućnosti prisustvovati sjednici. Prema prethodnom dogovoru tajnica škole nazvala je ravnatelja na telefon i on je putem zvučnika (razglasa) pozdravio sve prisutne članove, opravdao svoj izostanak, čestitao svim članovima i zaželio uspješan rad Školskom odboru. Telefonski razgovor završio je uz ispriku što ne može prisustvovati sjednici.    Na temelju predloženog dnevnog reda koji je naznačen u pozivu na sjednicu članovi jednoglasno utvrđuju Dnevni red i predsjednica Školskog odbora proglašava sljedeći Dnevni red:  1/ Izvješće predsjedavatelja sjednice o imenovanim članovima Školskog odbora od strane osnivača  2/ Verificiranje mandata imenovanih članova Školskog odbora od strane osnivača  3/ Usvajanje zapisnika s konstituirajuće sjednice  4/ Raspisivanje natječaja za imenovanje ravnatelja/ice Škole  Prelazi se na raspravu i odlučivanje o predmetima dnevnog reda.  Predsjednica Školskog odbora podnosi izvješće o imenovanim članovima Školskog odbora od strane osnivača. Utvrđuje da je dana 21. 4. 2021. Školi dostavljen Zaključak Župana Primorsko - goranske županije KLASA:022-04/21-01/13, URBROJ: 2170/1-01-01/6-21-24 od 12. travnja 2021. kojim se donosi Odluka o imenovanju članova školskih (domskih) odbora srednjih škola i učeničkih domova čiji je osnivač Primorsko-goranska županija, a čije su Odluke sastavni dio Zaključka. Odlukom o imenovanju članova Školskog odbora ove škole na dužnost članova Školskog odbora imenovani su: Đuro Dragosavac, Ivo Matić i Petar Petrinić. Mandat imenovanim članovima teče od dana konstituiranja Školskog odbora, tj. od 12. 4. 2021. godine. Članovi su se predstavili jedni drugima. | | | | | |
| **Zaključak** | | | **Zadužena osoba** | | **Rok** |
| 1. Jednoglasno se utvrđuje Dnevni red.  2. Utvrđuje se da su na dužnost članova Školskog odbora od strane osnivača imenovani:  Đuro Dragosavac, Ivo Matić i Petar Petrinić.  3. Utvrđuje se da mandat imenovanim članovima od strane osnivača traje 4 godine, počev od 12. 4. 2021. do zaključno 11. 4. 2025. | | | / | | / |
| **Ad 3.** | | | | | |
| Predsjednica Školskog odbora utvrđuje da je zapisnik s konstituirajuće sjednice članovima poslan uz poziv na sjednicu, što članovi potvrđuju. Članovi nemaju primjedbi i zapisnik s 1. sjednice jednoglasno se prihvaća. | | | | | |
| **Zaključak** | | **Zadužena osoba** | | | **Rok** |
| Usvaja se zapisnik s konstituirajuće sjednice Školskog odbora koja je održana 12. 4. 2021. | | / | | | / |
| **Ad 4.** | | | | | |
| Prelazi se na raspravu i odlučivanje o Odluci o raspisivanju natječaja za imenovanje ravnatelja/ice Škole. Predsjednica Školskog odbora utvrđuje, a članovi potvrđuju, da je prijedlog teksta natječaja dostavljen uz poziv i da su svi s istim upoznati. Predsjednica daje riječ tajnici škole koja je predložila tehničke izmjene u dostavljenom prijedlogu teksta natječaja s kojima su se članovi složili. Član Goran Gotlibović predlaže da se u dijelu natječaja u kojem se navodi da se dodatne kompetencije vrednuju, navede način na koji se iste vrednuju. Članovi su se složili s prijedlogom i odlučeno je da će se navesti članak Statuta koji određuje način vrednovanja. Tajnica je objasnila postupak objave oglasa u Narodnim novinama te je utvrđeno da se, s obzirom na rok u kojem je Školski odbor dužan raspisati natječaj, isti mora objaviti najkasnije 30. 4. 2021. Dogovoreno je da će tajnica na sjednici utvrđeni tekst natječaja poslati Narodnim novinama odmah po završetku sjednice kako bi do kraja tjedna natječaj mogao biti objavljen. Na upit člana Gorana Gotlibovića kako se postupa ako natječaj ne bude istovremeno objavljen na mrežnim stranicama Škole i u Narodnim novinama, tajnica objašnjava da tada rok za prijavu i predaju dokumentacije istječe protekom roka u natječaju koji se posljednji objavljuje.  Predsjednica Školskog odbora iznosi prijedlog da se prije sjednice na kojoj će se otvarati prijave Školski odbor dogovori oko načina primjene članaka 87 i 88 Statuta koji se odnose na vrednovanje dodatnih kompetencija. | | | | | |
| **Zaključak** | | **Zadužena osoba** | | | **Rok** |
| 1. Donosi se Odluka o raspisivanju natječaja za imenovanje ravnatelja/ice Prirodoslovne i grafičke škole Rijeka.  2. Odluka će se objaviti na mrežnim stranicama Škole i u Narodnim novinama najkasnije 30. 4. 2021. | | / | | | / |
| **Zapisnik sastavio:** | **Ime i prezime** | | | **Potpis** | |
| Iva Štefanić Hlača, dipl.iur. | | |  | |

|  |  |
| --- | --- |
| **KLASA:** | 003-06/21-01/11 |
| **URBROJ:** | 2170-56-08-21-03 |

OB-004